CELEX: C2004/314/07
Language: fi
Date: 2004-12-18 00:00:00
Title: Asia C-428/04: Euroopan yhteisöjen komission 6.10.2004 Itävallan tasavaltaa vastaan nostama kanne

18.12.2004   
            
            
               FI
            
            
               Euroopan unionin virallinen lehti
            
            
               C 314/4
            
         Euroopan yhteisöjen komission 6.10.2004 Itävallan tasavaltaa vastaan nostama kanne
   (Asia C-428/04)
   (2004/C 314/07)
   Euroopan yhteisöjen komissio on nostanut 6.10.2004 Euroopan yhteisöjen tuomioistuimessa kanteen Itävallan tasavaltaa vastaan. Kantajan asiamiehinä ovat Nicola Yerrell ja Horstpeter Kreppel, prosessiosoite Luxemburgissa.
   Kantaja vaatii, että yhteisöjen tuomioistuin
   
               I.
            
            
               toteaa, että Itävallan tasavalta ei ole noudattanut toimenpiteistä työntekijöiden turvallisuuden ja terveyden parantamisen edistämiseksi työssä 12 päivänä kesäkuuta 1989 annetun neuvoston direktiivin 89/391/ETY (EYVL L 183, 29.6.1989, s. 1) 2, 7, 11, 12, 13 ja 18 artiklan mukaisia velvoitteitaan, koska
               
                           1.
                        
                        
                           se ei ole tähän mennessä ja täytäntöönpanolle asetetun määräajan päättymisestä huolimatta antanut mainitun direktiivin noudattamisen edellyttämiä seuraavia lakeja
                           
                                       a)
                                    
                                    
                                       Landeslehrer-Dienstrechtsgesetz (LDG)
                                    
                                 
                                       b)
                                    
                                    
                                       Beamten-, Kranken- und Unfallversicherungsgesetz
                                    
                                 
                                       c)
                                    
                                    
                                       Allgemeines Sozialversicherungsgesetz (ASVG)
                                    
                                 ja jos nämä lait on tällä välin annettu, se ei ole ilmoittanut niistä komissiolle,
                        
                     
                           2.
                        
                        
                           se ei ole pannut lainkaan taikka riittävästi täytäntöön direktiivin seuraavia säännöksiä:
                           
                                       a)
                                    
                                    
                                       2 artiklan 1 kohta Tirolin julkisten peruskoulujen opettajien osalta
                                    
                                 
                                       b)
                                    
                                    
                                       7 artiklan 3 kohta
                                    
                                 
                                       c)
                                    
                                    
                                       8 artiklan 2 kohta
                                    
                                 
                                       d)
                                    
                                    
                                       11 artiklan 2 kohta
                                    
                                 
                                       e)
                                    
                                    
                                       12 artiklan 4 kohta
                                    
                                 
                                       f)
                                    
                                    
                                       13 artiklan 2 kohdan a ja b alakohta,
                                    
                                 
                     
         
               II.
            
            
               velvoittaa Itävallan tasavallan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Direktiivin 89/391 (jäljempänä direktiivi) täytäntöönpanolle asetettu määräaika päättyi 31.12.1993.
   Komission mielestä direktiiviä ei edelleenkään ole pantu täydellisesti taikka riittävästi täytäntöön.
   Ensinnäkään ei ole hyväksytty ilmoitettuja lainsäädäntöhankkeita (nimittäin Landeslehrer-Dienstrechtsgesetz (LDG), Beamten-, Kranken-, und Unfallversicherungsgesetz ja Allgemeines Sozialversicherungsgesetz (ASVG)), jotka Itävallan hallitus oli antanut tiedoksi direktiivin noudattamiseksi toteutettavina toimenpiteinä, mikäli nämä hankkeet eivät tällä välin ole tulleet voimaan.
   Toiseksi komissio toteaa, että Itävallan viranomaisten sille ilmoittamilla toimilla ei panna täydellisesti taikka oikein täytäntöön direktiivin yksittäisiä säännöksiä, yhteensä kuutta niistä.
   Näin ollen komissio toteaa, että Tirolin julkisten peruskoulujen opettajia ei edelleenkään koske mikään kansallinen täytäntöönpanotoimenpide vastoin direktiivin 89/391 2 artiklan 1 kohdassa säädettyä laajaa soveltamisalaa.
   Direktiivin 7 artiklan mukaan työnantajan on nimettävä yksi tai useampi työntekijä huolehtimaan suojelutehtävistä, mikäli sillä on käytettävissään tähän pätevää henkilöstöä. Komission mielestä direktiivin 7 artiklassa annetaan näin etusija yrityksen sisäiselle vaarojen torjunnalle, koska yritysten ulkopuolisten ammattihenkilöiden palkkaamisesta säädetään 7 artiklan 3 kohdassa vasta, jos yrityksen tai laitoksen omat resurssit eivät riitä (ks. tältä osin asia C-441/01, komissio v. Alankomaat, tuomio 22.5.2003). Itävaltalaisissa täytäntöönpanotoimissa sitä vastoin annetaan työnantajalle taikka palvelujen suorittajalle vapaus valita, käyttääkö se omaa vai ulkopuolista turvallisuushenkilöstöä.
   8 artiklan 2 kohdassa (velvollisuus toteuttaa ensiapu-, palontorjunta- ja työntekijöiden evakuointitoimenpiteiden täytäntöönpanemiseksi tarvittavat toimenpiteet) ei komission mielestä säädetä mistään pienyrityksiä koskevasta poikkeuksesta. Sitä vastoin itävaltalaisissa täytäntöönpanotoimenpiteissä pienyritykset jätetään tämän velvollisuuden ulkopuolelle.
   Komission näkemyksen mukaan direktiivin 11 artiklan 2 kohdan täytäntöönpanotoimenpiteet eivät sisällä työnantajan tiettyä kuulemisvelvollisuutta, kuten tässä artiklassa säädetään.
   Direktiivin 12 artiklan 4 kohdassa säädetään, että tässä artiklassa tarkoitettu koulutus ei saa aiheuttaa kustannuksia työntekijöille. Itävaltalaisissa täytäntöönpanotoimenpiteissä säädetään tosin, että tällaiset koulutustilaisuudet ovat palkallista työaikaa. Sitä vastoin niissä ei säännellä, kenen on vastattava tällaisista koulutuskustannuksista.
   Lopuksi komissio toteaa, että direktiivin 13 artiklan 2 kohdan a ja b alakohtaa ei ole pantu täydellisesti täytäntöön Itävallan oikeusjärjestyksessä. Toisin kun a alakohdassa säädetään, vaaralliset aineet eivät sisälly ASchG:n 15 §:ssä ja B-BSG:n 15 §:ssä tarkoitettuun ”työvälineiden” käsitteeseen. Myöskään b alakohdassa säädettyä velvoitetta palauttaa henkilönsuojaimet käytön jälkeen niille tarkoitettuun säilytyspaikkaan ei ole sisällytetty Itävallan lainsäädäntöön.